钦定古今图书集成/明伦汇编/氏族典/第188卷 > 萧乾
## 钦定古今图书集成/明伦汇编/氏族典/第188卷 > 萧乾

按《陈书萧乾传》，“干字思惕，兰陵人也。祖嶷，齐丞相豫
章文献王。父。子范，梁秘书监。干容止雅正，性恬简，善
隶书，得叔父子云之法。年九岁，召补国子《周易》生。十
五举明经，释褐东中郎湘东王法曹参军，迁太子舍
人。建安侯萧正立出镇南豫州，又板录事参军。累迁
中军宣城王中录事谘议参军。侯景平，高祖镇南徐”
州，引干为贞威将军、司空从事中郎，迁中书侍郎，太
子家令。永定元年，除给事黄门侍郎。是时熊昙朗在
豫章，周迪在临川，留异在东阳，陈宝应在建晋，共相
连结。高祖甚患之，乃令干往使，谕以逆顺，所在渠帅，
并率部众款附。其年，就除贞威将军、建安太守。天嘉
二年，留异反，陈宝应将兵助之，寇逼建安，干单使临
郡。素无士卒，力不能守，乃弃郡以避宝应，徙居郊野，
屏绝人事。及宝应平，都督章昭达以状表闻，世祖甚
嘉之，超授五兵尚书。光大元年卒，谥曰《静子》。